 Waxa kale oo uu Sheekhu sheegay in culimada fiqiga Islaamku ay isku waafaqsan yihiin in mihnadlaha caafimaad ee isaga oo aanay aqoontiisu dhamaystirnayn ku shaqeeya mihnadda caafimaadka ama qabta hawlo caafimaad oo aan takhasuskiisa ahayn, haddii qofka bukaanka ah ee uu daweynayaa ku dhinto lagu yeelanayo magtii qofkaas oo dhamaystiran, Xataa haddii uu marka hore saxeex ka sii qortay qofkan ama ehelkiisa, waayo waxaa loo arkayaa in uu khiyaameeyey maadaama oo aanu u sheegin in ay aqoontiisu hoosayso ama hawshani aanay takhasuskiisa ahayn, sidoo kale waxaa mihnadlahaas lagu yeelanayaa xaqa dhaawaca uu u geysto bukaanka, sida xaqa haddii uu wax yeelo, sanka, carrabka, maqalka, urta, dhadhamada, aragga, gacanta, lugta, dhalmada, iwm. 